આર્કિટેક્ટમાં રંગોના પ્રેક્ટિકલ ઉપયોગ ઉપર ભાર મૂકતાં રૂપલબહેન કહે છે, “પ્રાથમિક શાળામાં અમે રંગોમાં એવી ભલામણ કરીએ છીએ કે દીવાલ પર નીચેની ત્રણ ફૂટની દીવાલ પર કાળો રંગ કરવો જેથી બાળકો ઇચ્છા પ્રમાણે તેના પર લખી કે દોરી શકે અને સ્વતંત્રતાનો અહેસાસ કરી શકે. બાળકોને ‘અહીં નહીં લખવાનું’ ‘ત્યાં નહીં લખવાનું’ કહીને નિયંત્રિત કરવામાં આવે છે તેને બદલે બાળકોને આ રીતે લખવા-દોરવા માટેનો અલગ વિસ્તાર આપી શકાય. અમે ઘણી વાર સિમેન્ટમાં રંગો નાખીને શાળાના રૂમના ફ્લૉર પર પરમેનન્ટ ગેઇમ બનાવીએ છીએ.”